ΓΡΑΠΤΗ ΕΡΩΤΗΣΗ E-3369/01

υποβολή: Toine Manders (ELDR) προς την Επιτροπή

(6 Δεκεμβρίου 2001)

Θέμα: Η οδηγία κατά της πειρατείας

Η Επιτροπή δήλωσε την πρόθεσή τηςποβάλει πρόταση οδηγίας η οποία θα περιέχει μέτρα κατά της απομίμησης εμπορικών αγαθών, ήτοι κατά της πειρατείας.

Η πείρα μας έχει διδάξει ότι η καταπολέμηση της πειρατείας είναι δυσχερέστατη. Στο πλαίσιο αυτό θα μπορούσε να λάβειπόψη της και να εξετάσει η Επιτροπή την ακόλουθη σύσταση·

Στις Κάτω Χώρεςπάρχει εδώ και 30 περίπου χρόνια ένα άκρως αποτελεσματικό μέσον συνεργασίας μεταξύ δημοσίου και ιδιωτικού τομέα όσον αφορά την καταπολέμηση της πειρατείας. Πρόκειται για μια διπλή συνεργασία: στον τομέα του αστικού και στον τομέα του ποινικού δικαίου. Τα αποτελέσματα είναι λίαν ικανοποιητικά.

Εις ό,τι αφορά την ποινική πτυχήπάρχει η Υπηρεσία Ανίχνευσης BumaStemra. Πρόκειται για μια ιδιαίτερηπηρεσία ανίχνευσης στην οποία το Υπουργείο Δικαιοσύνης έχει αναθέσει τη δίωξη των παραβιάσεων του δικαιώματος πνευματικής ιδιοκτησίας.

Το εν λόγω μέσον συνεργασίας μεταξύ δημοσίου και ιδιωτικού τομέα αποσκοπεί στη βελτιστοποίηση της καταστολής στο πλαίσιο του αστικού δικαίου μέσω ποινικής καταστολής, με εντατική ανταλλαγή πληροφοριών μεταξύ των ενεχομένων μερών.

Μπορεί να αναφέρει η Επιτροπή εάν, στο πλαίσιο της προβλεπόμενης οδηγίας για την πειρατεία, να λάβει περαιτέρωπόψη της το ως άνω πρότυπο συνεργασίας μεταξύ δημοσίου και ιδιωτικού τομέα και να το παρουσιάσει ενδεχομένως ως παράδειγμα εφαρμοστέας πολιτικής σε ευρωπαϊκό επίπεδο·

Απάντηση του κ. Bolkestein εξ ονόματος της Επιτροπής

(31 Ιανουαρίου 2002)

Όπως τονίζει το αξιότιμο μέλος, η συνεργασία μεταξύ των δημοσίων αρχών και του ιδιωτικού τομέα αποτελεί βασικό παράγοντα επιτυχίας στην καταπολέμηση της παραποίησης/απομίμησης και της πειρατείας.

Οι διαβουλεύσεις με τους ενδιαφερόμενους φορείς τις οποίες ξεκίνησε η Επιτροπή το 1998 με την Πράσινη Βίβλο για την καταπολέμηση της παραποίησης/απομίμησης και της πειρατείας στην εσωτερική αγορά, κατέδειξαν σαφώς τη σημασία της στενής συνεργασίας μεταξύ των ενδιαφερομένων φορέων για την αποτελεσματική καταπολέμηση της παραποίησης/απομίμησης και της πειρατείας.

Η συνεργασία αυτή μπορεί να λάβει διάφορες μορφές. Κατά τη διάρκεια των διαβουλεύσεων τονίσθηκε ιδιαιτέρως η ανάγκη βελτίωσης του συντονισμού των βάσεων δεδομένων καθώς και αύξησης των διασυνοριακών ροών πληροφοριών, με τη συμμετοχή των δημοσίων αρχών και των επαγγελματικών οργανώσεων.

Στην ανακοίνωσή της της 30ής Νοεμβρίου 2000 για τη συνέχεια που πρέπει να δοθεί στην Πράσινη Βίβλο(1), η Επιτροπήπογράμμισε την ανάγκη βελτίωσης της συνεργασίας μεταξύ του ιδιωτικού τομέα και των δημοσίων αρχών ενώ συνέστησε στις δημόσιες αρχές και στον ιδιωτικό τομέα να χρησιμοποιούν αποτελεσματικότερα τιςπάρχουσες συναφείς βάσεις δεδομένων και τα δημόσια και ιδιωτικά συστήματα πληροφόρησης, τηρώντας τους κανόνες του απορρήτου και της προστασίας των δεδομένων. Η Επιτροπή επιθυμεί επίσης να διερευνηθεί η συμβατότητα μεταξύ τωνφιστάμενων συστημάτων καθώς και οι πύλες που μπορούν να δημιουργηθούν μεταξύ των συστημάτων αυτών. Τέλος, η Επιτροπή ενθάρρυνε τις εθνικές και ιδιωτικές πρωτοβουλίες ενόψει της σύναψης πρωτοκόλλων συμφωνιών για τη συνεργασία και την ανταλλαγή πληροφοριών.

Η ολλανδική εταιρεία BumaStemra αποτελεί ένα οργανισμό συλλογικής διαχείρισης ο οποίος έλαβε ενεργό μέρος στις διαπραγματεύσεις που διενεργήθηκαν βάσει της Πράσινης Βίβλου του 1998. Σύμφωνα με τον ολλανδικό νόμο, η εν λόγω εταιρεία διαθέτει επίσης ορισμένες εκτελεστικές αρμοδιότητες για την ενεργό συμμετοχή της στην καταπολέμηση της πειρατείας. Η Επιτροπή βρίσκεται σε επαφή με τις ολλανδικές αρχές ώστε να αξιολογήσει καλύτερα τις αρμοδιότητες που συνεπάγεται η εν λόγω διάρθρωση. Εντούτοις, η Επιτροπή εφιστά την προσοχή του αξιότιμου μέλους στο γεγονός ότι στη μελλοντική πρόταση οδηγίας της για την προστασία των δικαιωμάτων πνευματικής ιδιοκτησίας δεν προβλέπει τη θέσπιση ειδικών διατάξεων για τη συνεργασία μεταξύ του ιδιωτικού τομέα και των δημοσίων αρχών.

Εξάλλου, η Επιτροπή θεωρεί ότι οι δημόσιες αρχές και ο ιδιωτικός τομέας πρέπει να αναζητήσουν οι ίδιοι, σε εθνικό επίπεδο, τα κατάλληλα μέσα για τη θέσπιση ή την ενίσχυση της συνεργασίας τους, στα πλαίσια της νομοθεσίας κάθε κράτους μέλους.

(1) COM(2000)789 τελικό.